laion/Wikipedia-Exotic huggingface dataset:
ג'ון י. בראון

ג'ון יאנג בראון הבן (באנגלית: .John Young Brown Jr;‏ 28 בדצמבר 1933 – 22 בנובמבר 2022) היה פוליטיקאי ואיש עסקים אמריקאי חבר המפלגה הדמוקרטית. כיהן כמושל קנטקי בשנים 1979 עד 1983. אביו של בראון, ג'ון י. בראון האב היה פוליטיקאי בקנטקי ששימש כחבר בית הנבחרים שלה במשך כשלושה עשורים ואף שימש יו"ר בית הנבחרים שלה. בעת לידתו של בראון שימש כנציגה של קנטקי בבית הנבחרים של ארצות הברית. בראון למד באוניברסיטת קנטקי וסיים אותה בשנת 1960 עם תואר במשפטים. לאחר קבלת התואר הוא הצטרף למשרד עורכי הדין של אביו. בשנים 1959–1965 הוא שירת בעתודה של צבא ארצות הברית. לאחר מספר שנים בהן עבד במשרד של אביו, ג'ון י. בראון עזב אותו ופנה לעסקים. בשנת 1964 הוא היה בראש קבוצת אנשי עסקים שרכשו את רשת KFC תמורת 2 מיליון דולר. תוך מספר שנים הרשת גדלה ל-1500 סניפים ונמכרה בשנת 1971 תמורת 284 מיליון דולר. בשנות ה-70 של המאה ה-20 ג'ון בראון היה בעליה של קבוצת כדורסל ששיחקה בליגת ה-ABA. לאחר פירוק הקבוצה עם איחוד ליגות ה-ABA וה-NBA רכש בשנת 1976 מחצית מהבעלות על לוס אנג'לס קליפרס. בשנת 1979 החליט להתמודד על משרת מושל קנטקי וניצח בבחירות. ג'ון י. בראון כיהן בתפקיד זה עד לשנת 1983. בשנת 1984 הוא הודיע על רצונו להתמודד על משרה בסנאט של ארצות הברית אך בעקבות בעיות רפואיות פרש מהמרוץ. בשנת 1987 הוא התמודד בפעם השנייה על משרת מושל, אך הפסיד בבחירות לסטיב בישיר. בשנת 1991 הוא נכנס לשותפות עם קני רוג'רס ברשת מסעדות והיה שותף ברשת עד לשנת 1996. בראון נישא שלוש פעמים. מנישואיו הראשונים לאלנור דארל נולדו לו שלושה ילדים ובהם ג'ון, ששימש כמזכיר המדינה של קנטאקי. מנישואיו השניים לפיליס ג'ורג' נולדה לו בת אחת, פמלה, שהיא עיתונאית. נפטר בלקסינגטון ב-22 בנובמבר 2022. מדיה וקבצים בנושא ג'ון י. בראון בוויקישיתוף ג'ון י. בראון (אורכב 14.05.2020 בארכיון Wayback Machine), אתר האוניברסיטה מידע, באתר מושלי ארצות הברית ג'ון י. בראון, באתר "Find a Grave" (באנגלית) ג'ון י. בראון, במסד הנתונים הקולנועיים IMDb (באנגלית)
גד נבון

הרב גד (פִּימה) נבון (ה'תר"פ, 1920 – כ"ט בסיוון ה'תשס"ו, 25 ביוני 2006) היה הרב הצבאי הראשי השלישי של צה"ל, תפקיד בו החזיק במשך כ-23 שנים. נולד בשם מימון פחימה במרוקו ב-1920. בילדותו בבוגמאז׳ למד תורה אצל הרב אברהם יפרח ולאחר מכן למד בישיבותיהם של הרבנים יעקב דהאן ואברהם אביטבול במרקש, והוסמך לרבנות לאחר שלמד את כל הש"ס והיה מפורסם כבקיא בו. השתתף במפעל עלייה ב' במרוקו ונשלח מטעם התנועה הציונית לצרפת. עלה לישראל ב-1948, שירת כלוחם בפלוגת הקומנדו הצרפתי בחטיבת הנגב של הפלמ"ח, ומונה לקצין הדת בחטיבה. בשנת 1950 מונה לקצין הדת של פיקוד הדרום ואחר כך לרב פיקוד הצפון. בשנת 1965 שימש כחבר בית דין צבאי בראשותו של הרב שלמה גורן, במלחמת ששת הימים שימש רב צבאי פיקוד הצפון בדרגת סא"ל. ביוני 1971, עם פרישתו של האלוף הרב שלמה גורן, מונה לסגנו של הרב הצבאי הראשי השני, הרב מרדכי פירון והוענקה לו דרגת אל"ם. בעקבות מלחמת יום הכיפורים פעל הרב פירון להתרת עגונות נעדרי צה"ל במלחמה, והקים לשם כך בית דין בראשותו של הראשון לציון, הרב עובדיה יוסף, שבו ישבו הרב פירון והרב נבון. לאחר המלחמה הועלה הרב נבון לדרגת תא"ל. היה אח בלשכת הכוכב מס' 13 של הבונים החופשיים. בפברואר 1977 מונה לרב הצבאי הראשי השלישי והוענקה לו דרגת אלוף, בדומה לשני קודמיו. בתקופת כהונתו חל מעבר הדרגתי מתפקיד קצין הדת לתפקיד הרב הצבאי, במקביל יסד את קורס הרבנים הצבאיים, לאחר שתיקנן בכל גדודי המילואים, בנוסף לסמל דת (שעד אז היווה את הסמכות ההלכתית), רב צבאי שיהווה סמכות הלכתית. הרב נבון חיבר מאמרים הלכתיים בנושא זיהוים של חללי צה"ל, ובתקופתו ניתן יתר תוקף לאמצעי הזיהוי הטכנולוגיים. סיים את תפקידו כרב הראשי לצה"ל בחודש מאי 2000 והוחלף על ידי הרב ישראל וייס. בשנת ה'תשל"ח (1978) הוסמך לדיינות בידי הרבנות הראשית. נפטר בכ"ט בסיוון תשס"ו, 25 ביוני 2006, בביתו שביבנה, ונקבר בבית הקברות הצבאי בהר הרצל. הותיר אחריו את רעייתו, פרלה, ושלושה ילדים. בנו הוא פרופ' עמיאל נבון, ביולוג במכון ויצמן. מדיה וקבצים בנושא גד נבון בוויקישיתוף ynet, הרב הצבאי לשעבר גד נבון הלך לעולמו, באתר ynet, 25 ביוני 2006 הרב גד נבון הלך לעולמו, באתר ערוץ 7, 25 ביוני 2006 גד נבון, באתר "החכם היומי" גד נבון (1922-2006), דף שער בספרייה הלאומית מימין : אל"ם הרב מנחם חיים בקשט, סגן הרב הראשי לצה"ל, אלוף הרב גד נבון, הרב הראשי לצה"ל, (באזרחי) הרב מנחם הכהן, תא"ל מנחם מיארה, ראש מינהל הסגל, תא"ל אפרים לפיד, דובר צה"ל ( עלייה ארצה ושליחות באלג’יריה - משה גבאי), ברית - כתב העת של יהודי מרוקו. יאיר אטינגר, הקרב שאחרי שביתת הנשק ביום כיפור, באתר הארץ, 5 במאי 2014 הסמכה לדיינות, באתר ארכיון המדינה, עמ' 15
אסתר אקספוסיטו

אסתר אקספוסיטו (בספרדית: Ester Expósito; נולדה ב-26 בינואר 2000) היא שחקנית ספרדייה. היא זכתה להכרה כששיחקה בתפקיד קרלה רוסון קלרוגה בסדרה הספרדית "אליטה", ששודרה בנטפליקס. אסתר נולדה במדריד בשנת 2000. היא זכתה בפרס "תיאטרו דה מדריד" לשחקנית הטובה ביותר בשנים 2013 ו-2015. היא ידועה בעיקר בזכות תפקידה בסדרה הספרדית "אליטה", בה כיכבה מאז 2018. בשנת 2020 היא שיחקה במיני-סדרה התקופתית הספרדית "מישהו חייב למות" בנטפליקס. בשנת 2022 שיחקה בסרט הפנטזיה "Rainbow" שביים פאקו לאון (אנ') ומבוסס באופן רופף על הרומן "הקוסם מארץ עוץ" של ל. פרנק באום משנת 1900. הוא שוחרר בבתי קולנוע נבחרים בספרד ב-23 בספטמבר 2022, ובנטפליקס הוא עלה לאחר שבוע.   אסתר ניהלה מערכת יחסים עם השחקן אלברו ריקו, לצידו שיחקה על הסט של "אליטה". בשנת 2021 היא יצאה עם השחקן המקסיקני אלחנדרו שפיצר. הזוג נפרד באותה השנה. מדיה וקבצים בנושא אסתר אקספוסיטו בוויקישיתוף אסתר אקספוסיטו, ברשת החברתית אינסטגרם אסתר אקספוסיטו, במסד הנתונים הקולנועיים IMDb (באנגלית) "Ester Expósito". seriesycine.com (בספרדית). נבדק ב-2020-03-22. "Ester Expósito, la chica guapa de Élite: así se fraguó su 'boom'". merca2.es (בספרדית). 2020-03-21. נבדק ב-2020-03-22. "Why Ester Expósito, Who Plays Carla on Netflix's Élite, Is Becoming a Star". oprahmag.com (באנגלית). 2020-03-13. נבדק ב-2020-03-22. "Elite on Netflix cast: Who is Ester Exposito? Who plays Carla?". express.co.uk (באנגלית). 2018-10-09. נבדק ב-2020-03-22. "Ester Expósito". imdb.com (באנגלית). 2018-10-24. נבדק ב-2020-03-22. "El secreto de Ester Expósito ('Élite') para triunfar en los castings". diezminutos.es (בספרדית). 2018-10-24. נבדק ב-2020-03-22. Saugat G, Ester Expósito Bio- Age, Height, Boyfriend, Affair, Net Worth, Dating, Movies, Series, Weight, & Career, Wikye, ‏Feb 20 2020 (ארכיון)
ראבשבש

ראבשבש (בהונגרית: Rábasebes) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בראבשבש מספר התושבים נמצא בירידה. כך, בשנת 1990 חיו בכפר 151 תושבים, ובשנת 2019 רק 72 תושבים. בראבשבש חיו 7 יהודים בשנת 1880 מדיה וקבצים בנושא ראבשבש בוויקישיתוף אתר האינטרנט הרשמי של ראבשבש (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
קמפו (פירושונים)

האם התכוונתם ל... מקומות קמפו די פיורי – היא כיכר מלבנית בקרבת פיאצה נאבונה במרכז רומא שבאיטליה פיאצה דל קמפו – הוא המרחב הציבורי הראשי של העיר סיינה שבאיטליה, ואחת הכיכרות הגדולות באירופה של ימי הביניים קמפו מרציו – הוא הרובע השלישי מבין רובעי העיר רומא בירת איטליה קמפו גראנדה – היא בירת המדינה הברזילאית מאטו גרוסו דו סול ומונה כ-760,000 תושבים אישים איוואן קאמפו – הוא כדורגלן עבר ספרדי ששיחק בעמדות הבלם והקשר האחורי כלי רכב אופל קמפו – הוא טנדר מתוצרת יצרן הרכב הגרמני אופל חברת בת של קונצרן הרכב ג'נרל מוטורס, שיוצרה בין השנים 2001–1991 בגרמניה אחר הסכם קמפו פורמיו – היה הסכם שלום שנחתם ב-17 באוקטובר 1797 בין צרפת לאימפריה הרומית הקדושה (הקיסרות האוסטרית שורינג'י קמפו – אמנות הלחימה שורינג'י קמפו נוסדה ב־1947 על ידי דושין סו (ביפנית: 宗 道臣) ‏(1911‏-1980)
ראבסנטאנדראש

ראבסנטאנדראש (בהונגרית: Rábaszentandrás) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בראבסנטאנדראש מספר התושבים נמצא בירידה. כך, בשנת 1990 חיו בכפר 578 תושבים, ובשנת 2019 רק 458 תושבים. בראבסנטאנדראש חיו יהודים בתקופות זמן שונות: מדיה וקבצים בנושא ראבסנטאנדראש בוויקישיתוף אתר האינטרנט הרשמי של ראבסנטאנדראש (בהונגרית) (בהונגרית) נתוני הכפר באתר הלמ"ס ההונגרי תיעוד תושבים יהודיים באזור צ'ורנה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
ראבטמאשי

ראבטמאשי (בהונגרית: Rábatamási) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בראבטמאשי מספר התושבים נמצא בירידה. כך, בשנת 1990 חיו בכפר 1,076 תושבים, ובשנת 2019 רק 954 תושבים. בראבטמאשי חיו יהודים בתקופות זמן שונות: אתר האינטרנט הרשמי של ראבטמאשי (בהונגרית) מדיה וקבצים בנושא ראבטמאשי בוויקישיתוף נתוני הכפר באתר הלמ"ס ההונגרי תיעוד תושבים יהודיים באזור צ'ורנה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
קרן התשובה

קרן התשובה היא עמותה לשיקום עבריינים מעולם הפשיעה, האלימות והסמים, והשבתם לחיק החברה בישראל. העמותה נוסדה בשנת 1972 על ידי הרב אברהם חזן, במהלך כהונתו כרב הראשי של משטרת ישראל, משמר הגבול ושירות בתי הסוהר, במטרה לאפשר לאסירים משוחררים לחיות אורח חיים דתי, ללמוד תורה ולהתפרנס מחוץ לגבולות הכלא. הרב חזן עמד בראש העמותה במשך 31 שנים, עד לפטירתו. החל משנת 2003 עומד בראש העמותה בנו, רו"ח יואל חזן. העמותה דוגלת בשיקום דרך לימוד אודות נפש האדם, לימוד התורה, וסיוע בשגרת חיים והקמת משפחה, מה שיגרום לאסירים ועבריינים להאמין בעצמם ולחזור לחיים הרגילים, וגם בסלילת דרך כלכלית ובמקביל לעבוד או ללמוד במסגרות רגילות. לאורך השנים סייעה העמותה בשיקום מאות אסירים והקימה שלושה הוסטלים גדולים לשיקום אסירים. קרן התשובה זוכה גם לעידוד ותמיכה מצד שירות בתי הסוהר. מחקר שערכה נציבות שב"ס בסוף 1999 העלה כי 92% מכלל מטופלי קרן התשובה לא חזרו לבתי הסוהר. יש לנתון זה משמעות רבה: בעוד שהממוצע הארצי של שיבה לבתי הסוהר לאסירים ללא תוכנית שיקום, מגיע לממדים של 67%, חוזרים לבתי הסוהר רק 8% מקרב מטופלי קרן התשובה. עבודת מחקר שביצע הקרימינולוג ד"ר אורי טימור, כיום מרצה באוניברסיטת בר-אילן, למען קבלת תואר דוקטור באוניברסיטה העברית, העלתה כי נתונים אלה מובהקים ומתקיימים לאורך כל הדרך, ולדברי החוקר המצב בשטח אפילו אופטימי יותר מבחינת הישגי קרן התשובה. לאחר כניסתו של יואל חזן לתפקיד יו"ר העמותה, נוספו לפעילות העמותה מישורים נוספים של עזרה למשפחות במצוקה וסיוע לארגונים כמו מכינות ושיקום בני נוער תחת השם החדש ״קרן חזן - ע’’ש ולעילוי נשמות הרב אברהם ורוחמה חזן״ בשנת 2017 החל שיתוף פעולה בין קרן התשובה למכינה קדם-צבאית "מכינת ליאל" ע"ש סמ"ר ליאל גדעוני, הפונה לנוער במצבי סיכון אשר קיבל פטור משירות צבאי. המכינה משמשת עוגן שיקומי ומציעה סט כלי טיפול ייחודיים: חוות סוסים טיפולית, כלבייה לאילוף כלבים של המכינה, קורסים והכשרות מקצועיות ועוד. אחוזי הגיוס לצבא לאחר המכינה עומדים על כ-90%. במכינה מקיימים מסגרת בוגרים אשר מלווה את הבוגרים בזמן שירותם הצבאי על מנת למנוע הידרדרות ונשירה מהמסגרת הצבאית. מסגרת הבוגרים מאפשרת גם תמיכה של מקום מגורים לחיילים בודדים אשר חלקם בוגרי המכינה. אתר האינטרנט הרשמי של קרן התשובה כתבה על העמותה בעיתון בשבע, יוני 2009
When Christmas Comes

When Christmas Comes הוא סינגל שהוקלט על ידי הזמרת-יוצרת האמריקאית מריה קארי, ביחד עם הזמר-יוצר האמריקאי ג'ון לג'נד, מתוך אלבום האולפן השלוש עשרה שלה, Merry Christmas II You. השיר יצא לאור ב-21 בנובמבר 2011, על ידי חברות התקליטים איילנד דאף ג'אם מיוזיק גרופ ומרקורי רקורדס, כסינגל השלישי מתוך האלבום. השיר הגיע למקום השביעי במצעד השירים הדיגיטליים שבקוריאה הדרומית. השיר נכתב על ידי מריה קארי וג'יימס פויסר, הולחן על ידי קארי והופק על ידי קארי ופויסר גם כן. מייק דייבר מה-BBC החמיא לשיר, אך הוסיף כי הוא לא מתעלה על הסינגל הראשון מתוך האלבום, "Oh Santa!". עם זאת, ציין כי הוא "נוצר בצורה מושלמת". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5.5 מיליון השמעות. הווידאו קליפ הרשמי של השיר בוים על ידי סאנא חמרי אשר ביימה עבור קארי גם את הקליפים של להיטיה "Thank God I Found You" ו-"Crybaby". הקליפ צולם בביתה של מריה קארי בלוס אנג'לס, תוך שהוא מציג בתוכו מסיבה שהיא עורכת לכבוד החג. נכון לאפריל 2020, מונה הצפיות של הקליפ עומד על למעלה מ-6.8 מיליון צפיות. מידע על הסינגל "When Christmas Comes" באתר מיוזיק בריינז סרטון השיר "When Christmas Comes" באתר יוטיוב Mariah Carey Remixes 'Christmas' with John Legend, Rap-Up (באנגלית) When Christmas Comes - Single by Mariah Carey & John Legend (באנגלית אמריקאית), נבדק ב-2020-04-28 국내 대표 음악 차트 가온차트!, gaonchart.co.kr Mike Diver, BBC - Music - Review of Mariah Carey - Merry Christmas II You, www.bbc.co.uk (באנגלית) When Christmas Comes, נבדק ב-2020-04-28 Mariah Carey & John Legend’s “When Christmas Comes” Video Arrives, idolator, ‏2011-12-13 Mariah Carey and John Legend to Throw House Party in Christmas Video, Rap-Up (באנגלית) Video: Mariah Carey & John Legend – 'When Christmas Comes', Rap-Up (באנגלית) Mariah Carey, John Legend - When Christmas Comes "Going for adds". Radio and Records. November 21, 2011. Retrieved August 19, 2015. (ארכיון) When Christmas Comes - Single by Mariah Carey & John Legend (באנגלית אמריקאית), נבדק ב-2020-04-28 SINGLE - DIGITAL - UK (ארכיון)
יחידה 8604

יחידה 8604 (בסינית: 廣州第8604部隊), המכונה גם Detachment 8604, Detachment Nami או Detachment Nami 8604, הייתה יחידת 'מניעת מגפות וטיהור מים' של הצבא היפני הקיסרי בדרום סין שבאותה הזמן הייתה תחת כיבוש יפני, במהלך מלחמת סין-יפן השנייה (עידן מלחמת העולם השנייה), כאשר על פי החשד יחידה זו חקרה בסתר לוחמה ביולוגית ונושאים נוספים באמצעות ניסויים בבני אדם כחלק מתוכנית הנשק הביולוגי של האימפריה היפנית היחידה הוקמה בגואנגג'ואו בשנת 1939 ובסיסה היה באוניברסיטת סאן ית-סן למדעי הרפואה. על היחידה פיקד האלוף סאטו שונג'י שהיה רופא בהכשרתו. ביחידה שירתו בסה"כ 800 אנשי צוות: 100 קצינים (חלקם עם רקע רפואי או מדעי), 200 חוקרים רפואיים ומדענים, ו-500 חיילים ומש"קים. בשנת 1994 צוות מחקר בינלאומי אישר את קיומה של היחידה וגבה עדויות מחברים ונפגעים לשעבר. שיגארו מריואמה (Shigeru Maruyama) חייל לשעבר ביחידה, העיד כי אחד הניסויים כלל הרעבה של אסירים למוות, והעיד על כך שקורבנות הניסויים מתו כמעט בכל יום. התקיפה בנשק ביולוגי על נינגבו מלחמת סין–יפן השנייה יחידה 731 Materials on the Trial of Former Servicemen of the Japanese Army Charged With Manufacturing and Employing Bacteriological Weapons. Foreign Languages Publishing House. 1950. Yamada (山田乙三), Otozō, ed. (1950), Materials on the Trial of Former Servicemen of the Japanese Army Charged with Manufacturing and Employing Bacteriological Weapons / Documents relatifs au procès des anciens Militaires de l'Armée Japonaise accusés d'avoir préparé et employé l'Arme Bactériologique / 細菌戦用兵器ノ準備及ビ使用ノ廉デ起訴サレタ元日本軍軍人ノ事件ニ関スル公判書類 / 前日本陸軍軍人因準備和使用細菌武器被控案審判材料, Moscow: Foreign Languages Publishing House, p. 524, OCLC 24964936 Beam, Thomas E.; Sparacino, Linette R., eds. (2003), Military Medical Ethics, vol. 2, Falls Church, Virginia: United States Army Office of the Surgeon General, p. 481, ISBN 978-1-4289-1066-9, OCLC 52553758 森 正孝 (編集), 糟川 良谷 (編集)。「中国侵略と七三一部隊の細菌戦」 ISBN 4750307122 http://www.royalsociety.org.nz/1994/11/06/new-evidence-claimed-of-japan-biological-warfare/(הקישור אינו פעיל)
דיאנה ג'י גלאגר

דיאנה ג'י גלאגר (באנגלית: Diana G. Gallagher‏; 14 במרץ 1946 - 2 בדצמבר 2021) הייתה סופרת אמריקנית, מחברת ספרי ילדים ונוער שהתבססו על סדרות טלוויזיה לכל הגילים. נולדה ב-14 במרץ 1946 בפטרסון שבמטרופולין של ניו יורק. התחתנה עם הסופר מרטין בורק. נפטרה ב-2 בדצמבר 2021. התגוררה בפלורידה. Deep Space Nine: Arcade (1995) Deep Space Nine: Day of Honor: Honor Bound (1997) Starfleet Academy: The Chance Factor (1997) (עם מרטין בורק) Obsidian Fate (1999) Prime Evil (2000) Doomsday Deck (2000) Spark and Burn (2005) Bad Bargain (2006) Angel: The Casefiles: Volume 2 (2004) (עם פול רודיטיס) Showdown at the Mall (1997) Halloween Havoc (1997) Lotsa Luck (1997) Now You See Her, Now You Don't (1998) Shamrock Shenanigans (1999) Bridal Bedlam' (1999) (עם ננסי הולדר) Reality Check (2000) Wake-Up Call (2001) From the Horse's Mouth (2001) "The Interview" in Eight Spells a Week (1998) "The Wizard of OR" in Millennium Madness (1999) Salem's Tails: Dog Day Afternoon (1999) (עם מארק דובואוסקי) Salem's Tails: Worth a Shot (2000) Alex, You're Glowing! (1995) Bet You Can't! (1995) Bad News Babysitting! (1995) Witch Hunt! (1995) Mistaken Identity! (1995) Go for the Gold! (1996) Poison in Paradise! (1996) Zappy Holidays! (1996) Frozen Stiff! (1997) Milady Alex! (1997) New Year's Revolution! (1997) Canine Caper! (1998) Gold Rush Fever! (1998) Paradise Lost, Paradise Regained! (1998) Beware What You Wish (2001) Spirit of the Wolf (2002) Dark Vengeance (2002) Mist and Stone (2003) The Book of Three (2004) (עם קונסטנס ברג' ופול רודיטיס) Mystic Knoll (2005) Hurricane Hex (2006) Trickery Treat (2008) דיאנה ג'י גלאגר, ברשת החברתית Goodreads Diana G. Gallagher (1946-) Biography - Personal, Addresses, Career, Honors Awards, Writings, Work in Progress, Sidelights, biography.jrank.org (באנגלית) Summary Bibliography: Diana G. Gallagher, www.isfdb.org Diana G. Gallagher on Media Tie-in Books, Writers Write (באנגלית) Gallagher, Diana G., Arcade, Pocket Books, 1995 Gallagher, Diana G., Day of honor, honor bound, Pocket Books, 1997, ISBN 0-671-01452-8 Gallagher, Diana G., The chance factor, Pocket, 1997, ISBN 0-671-00732-7 Gallagher, Diana G., Obsidian fate : an original novel based on the hit TV series created by Joss Whedon, Pocket, 1999 Gallagher, Diana G., Prime evil, Pocket, 2000, ISBN 0-671-03930-X Gallagher, Diana G., Doomsday deck, Pocket, 2000 Gallagher, Diana G., Spark and burn, Simon Pulse, 2005, ISBN 978-1-5344-2125-7 Gallagher, Diana G., Bad bargain, Pocket Books, 2006, ISBN 978-1-84739-009-7 The Locus Index to SF Awards: Index of Art Nominees, web.archive.org, ‏2007-09-01
יואב וספי

יואב וַסְפִּי (1940 – 16 באוקטובר 1973) היה מפקד גדוד טנקים בצה"ל שעוטר בעיטור העוז על פעולתו בחזית הצפון במלחמת יום הכיפורים. הוא נהרג בקרב במהלך המלחמה. יואב וספי נולד בעיר אבאדאן שבאיראן ועלה לישראל בגיל תשע. הוא למד בבית הספר היסודי "הדר יוסף" ובבית הספר התיכון החקלאי בנהלל. היה חבר בתנועת השומר הצעיר. כדי לסייע כלכלית למשפחתו דחה את מועד גיוסו לצה"ל. וספי התגייס לשירות סדיר ב-1959 ולאחריו התמיד בשירות קבע. הוא התנדב לשרת בחיל הרגלים, עבר קורס צניחה, קורס מ"כים וקורס קצינים. כקצין הוצב בסיירת שקד, שבה התקדם עד לתפקיד סגן המפקד. בהמשך עבר הסבה לשריון. השתתף בקורס למפקדי פלוגות שריון ובקורס קציני סיוע-אוויר ולמד בבית הספר לפיקוד ומטה. הוא הדריך בקורסים בבית הספר לשריון ובקורס מפקדי פלוגות ומילא תפקידי פיקוד בחיל. במלחמת ששת הימים לחם בסיני במסגרת חטיבה 7. הוא שירת כקצין אג"ם וכמפקד גדוד שריון ונחשב לקצין מקצועי ולמצטיין בעבודת מטה. הוא החל בלימודי גאוגרפיה באוניברסיטת תל אביב. וספי נשא אשה ונולדו להם שלושה ילדים. הם התגוררו במושבה יסוד המעלה, המקום שבו נולדה אשתו. כשפרצה מלחמת יום הכיפורים היה וספי מפקד גדוד הטנקים 39, גדוד המילואים של חטיבה 188 שהיה מצויד בטנקי שוט קל. הגדוד התגייס ועלה לרמת הגולן ב-7 באוקטובר. בשלב זה כבר נפגעה שרשרת הפיקוד של חטיבה 188 והגדוד עבר תחת פיקוד חטיבת המילואים 4 שנקראה לבלום את ההתקפה הסורית. בצהרי 7 באוקטובר נע וספי בראש פלוגה מגדודו בציר מעלה גמלא. באזור מעלה גמלא נתקלו בגדוד טנקים סורים, ובקרב שהתפתח השמידו יחד עם חטיבה 4 כ-10–20 טנקים ובלמו את התקדמות הגדוד הסורי. בימים הבאים הוביל את גדודו בקרבות במסגרת התקפת הנגד של אוגדה 146 בדרום רמת הגולן. ב-9 באוקטובר תקף עם חמישה טנקים את מערך תל עכשה נוכח הפגזה וכבש את יעדו. גדודו השמיד בימי הלחימה 60 עד 70 טנקים סוריים. במהלך הקרבות נפגע הטנק שלו שלוש פעמים. ב-16 באוקטובר תקף גדוד 39 באזור א-ריחניה (ממזרח להר בני רסן). בעת ההתקפה, בעודו מוביל את הגדוד תחת הפגזת ארטילריה כבדה, נפגע וספי כאשר הוציא את ראשו מצריח הטנק לצורך תצפית ונהרג. יואב וספי היה בן 33 במותו. לאחר המלחמה הוא הובא לקבורה בבית הקברות הצבאי בראש פינה. הוא היה אחד מ-28 קצינים בדרגת סגן אלוף ומעלה שנהרגו במלחמה. בשנת 1975 הוענק לוספי לאחר מותו עיטור העוז על פעולתו במהלך המלחמה. שמו של וספי הונצח בתשע אנדרטאות שונות, וביניהן אנדרטת יד לשריון בלטרון, פארק סיירת שקד שליד אופקים, אנדרטה ביישובו יסוד המעלה ואנדרטה בבית הספר החקלאי בנהלל. בנו של וספי, ארנון, שירת בחטיבת הצנחנים ונפל במהלך שירותו הצבאי בשנת 1983. נכדו ארנון נהרג ב-2023 במלחמת חרבות ברזל. נכדתו של יואב, שיינא, היא גולשת אלפינית פאראלימפית. יואב וספי, באתר יזכור יואב וספי, באתר הגבורה יואב וספי, באתר "50 שנה למלחמת יום הכיפורים" של ארכיון צה"ל ומערכת הביטחון פלוגה ו גדוד 39 מלחמת יום הכיפורים פרק 7 מתוך 8, סרטון באתר יוטיוב (אורך: 42:42)
מפרצון שקלטון

מפרצון שקלטון (באנגלית: Shackleton Inlet) הוא מפרצון בחוף שקלטון, בשטח חסות רוס, שבאנטארקטיקה. רוחב פתחו של המפרצון 16 קילומטרים; והוא ממוקם בין כף וילסון וכף ליטלטון. קרחון נמרוד נשפך אל המפרצון, ומכסה אותו, וזורם בשיפוע נמוך לאורכו של המפרצון ונשפך אל מדף הקרח רוס. המפרצון התגלה על ידי קפטן רוברט פלקון סקוט, בדצמבר 1902, במהלך ניסיון הגעתו לקוטב הדרומי. למשלחת זו של סקוט הצטרפו דוקטור אדוארד א. וילסון והלוטננט (לימים סר) ארנסט שקלטון, שעל שמו נקרא מפרצון זה. מפרצון שקלטון באתר הסקר הגאולוגי של ארצות הברית מפרצון שקלטון באתר הגאזט האנטארקטי המשווה SCAR של ממשלת אוסטרליה מפה של מפרצון שקלטון באתר הספרייה הלאומית של ניו זילנד תחזית מזג אוויר עדכנית ארוכת טווח עבור מפצון שקלטון מפת אזור מפרצון שקלטון גאזט השמות האנטארקטיים הרשמי של ארצות הברית מידע גאוגרפי והיסטורי
ברוך (ברונו) אוסטרובסקי

ברוך (ברונו) אוסטרובסקי (1891 – 29 בינואר 1971) היה רופא ילדים ישראלי יליד גרמניה, מראשוני רופאי הילדים בחיפה ומייסד שרות טיפת חלב בעיר תל אביב. ניהל את מחלקת הילדים בבית חולים הדסה בחיפה (לימים בני ציון), וכיהן כיושב ראש האיגוד לרפואת ילדים בישראל בשנים 1960–1964. אוסטרובסקי נולד בברלין בשנת 1891 למשפחה מתבוללת של סוחרים בתחום הריהוט, אשר נהגה, למשל, לציין חגים נוצריים כגון חג המולד. את לימודי הרפואה החל בברלין אך השלים בקלן שם התגוררה משפחת דודו. בהשפעתם חיזק את זהותו היהודית והפך לחבר באיגוד הסטודנטים היהודים שם (Vereins jüdischer Studenten). ב-1919, סיים את לימודי הרפואה בפרנקפורט. בעזרת משפחת אשתו, מניה (מרים), התקבל לסטאז' ללא שכר במחלקת הילדים של בית החולים שאריטה בברלין אצל פרופסור אדלברט צ'רני (אנ'). שם פגש לראשונה את יואכים כספרי, איתו נשאר בידידות לכל החיים. במקביל לעבודתו הקלינית בבית החולים עבד ברפואה מונעת במרפאות טיפת החלב של בית החולים וגם עסק במחקר. עם סיום ההתמחות עבר לדנציג (גדנסק) שם התבסס כרופא ילדים פרטי במקביל לעבודתו במרפאות בריאות הציבור. בשנת 1924 נסע לארץ ישראל לראשונה וניסה להתקבל לעבודה בבית החולים הדסה הר הצופים בירושלים ללא הצלחה. הוא עשה ניסיון שני באביב 1925, הפעם כעולה עם אשרה ובעיר תל אביב. לאחר שהות של חודשיים הוא שב לגדנסק וחזר לארץ עם אשתו ומשפחתה באוגוסט 1926. משפחת אוסטרובסקי התיישבה בתל אביב ואוסטרובסקי פתח מרפאה פרטית במקביל להקמת טיפת החלב העירונית. קשיי הפרנסה גרמו לו לעבור בינואר 1927 לחיפה בהזמנת ידידו, כספרי, ולקבל עבודה בבית החולים הדסה הר הצופים בחיפה, כיום בית חולים בני ציון. עם פרישתו של כספרי קיבל אוסטרובסקי על עצמו את ניהול מחלקת הילדים בבית החולים ובמקביל הופקד על רפואת הילדים העירונית שכללה את טיפות החלב ובתי הספר, כך, לפני הביקור בבית החולים, אוסטרובסקי בדק כל בוקר כ-40 ילדים באחת משלוש תחנות טיפת חלב העירוניות, בצהריים עבד במחלקה בבית החולים, אחר הצהריים בבתי הספר, ובערב במרפאתו. בתפקיד זה צמצם רבות את תמותת הילדים בעיר. במקביל הצטרף לארגון ההגנה ועבד במגן דוד אדום בעיר. המצוקה הכלכלית והעבודה הקשה גרמו לו לצאת לאירופה ביולי 1930 לבדוק התכנות לחזור. בהגיעו לברלין, לאור התגברות שלטון הפשיזם, הבין כי אין עתיד בגרמניה ושב לישראל. במקביל לעבודותיו השתלב בסניף חיפה בארגון הרופאים, היה ליו"ר אגוד רופאי הילדים החיפאים. בשנת 1957 פרש לגמלאות, אך הקדיש זמנו ומרצו לפעילות באיגוד ונבחר ליושב ראש האיגוד הארצי בשנים 1960–1964. ברונו אוסטרובסקי נפטר בחיפה בשנת 1971. עיריית חיפה קראה רחוב על שמו. ביוגרפיה באתר רופאים יהודיים ילידי גרמניה שעלו לישראל (בגרמנית) במקורות שונים נכתב גם 1966, ראו ילקוט הפרסומים לבקשת הצוואה שלו (רחוב) אוסטרובסקי ברוך הגיל או התרגיל? והשבוע: רחוב אוסטרובסקי, כלבו חיפה והקריות
Almost Home

Almost Home (בעברית: כמעט בבית) הוא סינגל שהוקלט על ידי הזמרת-יוצרת האמריקאית מריה קארי. השיר יצא לאור ב-19 בפברואר 2013, על ידי חברות התקליטים וולט דיסני רקורדס ואיילנד רקורדס, כשיר הנושא של סרט הקולנוע "ארץ אוז". השיר הגיע למקום השני במצעד השירים שבוולוניה. השיר נכתב על ידי מריה קארי, סימון פורטר, ג'סטין גריי, לינדזי ריי, טור אריק הרמנסן ומייקל אריקסן, הולחן על ידי קארי והופק על ידי קארי וסטארגייט. איגוד תעשיית ההקלטות הוונצואלי העניק לשיר את תואר הזהב, על מכירות של למעלה מ-5,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.3 מיליון השמעות. הווידאו קליפ הרשמי של השיר בוים על ידי דייוויד לה-שאפל, שביים לקארי את הקליפ ללהיטה "Loverboy", שנכלל בפסקול הסרט "כל מה שנוצץ". מידע על הסינגל "Almost Home" באתר מיוזיק בריינז סרטון השיר "Almost Home" באתר יוטיוב מריה קארי, סימון פורטר, ג'סטין גריי, לינדזי ריי, טור אריק הרמנסן, מייקל אריקסן Jocelyn Vena, Mariah Carey Goes 'Almost Home' On New 'Oz' Track, MTV News (באנגלית) Mariah Carey releases new single, 'Almost Home', Los Angeles Times, ‏2013-02-19 (באנגלית) News - Entertainment, Music, Movies, Celebrity, MTV News (באנגלית) Mariah Carey - Almost Home, ultratop.be Mariah Carey – Almost Home (באנגלית), נבדק ב-2020-04-28 Wayback Machine, web.archive.org, ‏2014-07-15 In The Mix, נבדק ב-2020-04-25 2013 Awards (באנגלית) World Music Awards 2007, web.archive.org, ‏2008-02-10 Mariah Carey Adds Track to Disney's 'Oz The Great and Powerful', The Hollywood Reporter (באנגלית) Mariah Carey Releases 'Almost Home' Video: Watch, Billboard, ‏2013-03-08 2DayFM 104.1 Sydney, Hit Network (באנגלית) MARIAH CAREY - Almost Home (Universal) | Radio Date 01/03/2013, web.archive.org, ‏2014-03-04